Diari Oficial de la Generalitat Valenciana


Sumari del DOGV 5891, del 12-11-2008 (2008/13430)

RESOLUCIÓ de 24 d'octubre de 2008, de la Direcció General d'Obres Públiques, per la qual s'aprova definitivament el projecte de construcció i l'estudi d'impacte ambiental: Clau 51-V-1965. Via parc del Túria. Manises-Riba-roja. CV-370 (VP-6116).
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5891

Data del DOGV
:   12-11-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/13967


Data del document
:   24-10-2008

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Riba-roja de Túria
    * Manises
    * xarxa de carreteres
    * construcció de carreteres

RESOLUCIÓ de 24 d'octubre de 2008, de la Direcció General d'Obres Públiques, per la qual s'aprova definitivament el projecte de construcció i l'estudi d'impacte ambiental: Clau 51-V-1965. Via parc del Túria. Manises-Riba-roja. CV-370 (VP-6116). [2008/13494]  
Per Resolució de 20 de juny de 2006, de la Direcció General d'Obres Públiques, es va aprovar provisionalment el projecte de construcció i l'estudi d'impacte ambiental: Clau: 51-V-1965. Via parc del Túria. Manises-Riba-roja. CV-370 (VP-6116). (València).  
En el Butlletí Oficial de l'Estat número 178, de 27 de juliol de 2006, i en el Diari Oficial de la Comunitat Valenciana, número 5330, de 23 d'agost de 2006, es van publicar els anuncis en virtut dels quals s'obria el tràmit d'informació pública a l'efecte del que disposa la legislació vigent.  
La directora general de Gestió del Medi Natural va dictar, el 7 d'octubre de 2008, la declaració d'impacte ambiental del projecte de referència.  
En virtut de les atribucions assignades pel Decret 117/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Infraestructures i Transport, a la vista de l'informe emés per la Divisió de Carreteres, amb els efectes assenyalats en l'article 22 de la Llei 6/1991, de la Generalitat Valenciana, de 27 de març, de Carreteres de la Comunitat Valenciana, i de l'article 123 del Reial Decret 1098/2001, de 12 d'octubre, pel qual s'aprova el Reglament General de la Llei de Contractes de les Administracions Públiques, així com per delegació de l'Orde del conseller d'Infraestructures i Transport, d'1 d'agost de 2003 (DOGV núm. 4560), resolc:  
Primer  
Aprovar definitivament el projecte de construcció i l'estudi d'impacte ambiental: Clau: 51-V-1965. Via parc del Túria. Manises-Riba-roja. CV-370 (VP-6116). (València).  
Segon  
Vist el que disposa l'article 20 i següents de la Llei 6/1991, de 27 de març, de Carreteres de la Generalitat Valenciana, raons d'interés públic aconsellen la publicació d'esta resolució d'acord amb el que disposa l'article 60 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Contra la present resolució, que esgota la via administrativa, podrà interposar-se, amb caràcter potestatiu, recurs de reposició davant del director general d'Obres Públiques en el termini d'un mes, comptador des de l'endemà de la seua publicació, en virtut del que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que els dóna la Llei 4/1999, de 13 de gener (BOE núm. 12, de 14 de gener).  
No obstant el que disposa el paràgraf anterior, la present resolució podrà ser impugnada directament davant del jutjat contenciós administratiu de la ciutat de València, per mitjà de la interposició del corresponent recurs contenciós administratiu, en el termini de dos mesos, comptadors des de l'endemà de la publicació d'esta o, si és el cas, de la resolució expressa del recurs potestatiu de reposició, de conformitat amb el que establix l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
Tot això, sense perjuí que es puga interposar, si és el cas, qualsevol altre recurs que es considere procedent.  
València, 24 d'octubre de 2008.- El director general d'Obres Públiques: Ismael Ferrer Domingo.